OpenLLM-France/wikimedia huggingface dataset:
# La Vall de Boí

* Aquesta pàgina conté fragments escrits en català genuí, anteriors a la normativa de Pompeu Fabra. Es reprodueix la font original per preservar-ne el significat íntegre i no desvirtuar-la. Podria semblar que hi ha errors ortogràfics que en realitat no ho són.
La Vall de Boí és un municipi de la comarca de l'Alta Ribagorça. Comprén les entitats de població de Taüll, Barruera, Boí, Caldes de Boí, Cardet, Cóll, Erill la Vall, Pla de l'Ermita i Durro i Saraís. S'hi troben diverses esglésies romàniques incloses en l'inventari del Patrimoni Mundial de la Humanitat de la UNESCO.

## Citacions

* Li fa veure Boí, eixa flor que es bada d'un caos de granit en les entranyes, i d'aqueix bosc de puigs, ombres estranyes, la roca dels dos Homes Encantats.
       Cant IV, «Lo Pirineu», a Canigó, 1886. — Jacint Verdaguer

## Dites populars
### Barruera

* A Barruera, granoters.

### Taüll

* A Taüll, fumats.

## Referències

* ↑ Verdaguer, 2003, p. 278.
* ↑ Pàmies i Riudor, Víctor. «Paremiologia tòpica: La Vall de Boí» (en català), 08-08-2012. Arxivat de l'original el 1460705028. [Consulta: 1 juliol 2017].
* ↑ Amades, 2001, p. 74.

## Bibliografia

* Amades, Joan. Geografia popular (Ed. facsímil) (en català). Barcelona: Edicions El Mèdol, 2001 (Biblioteca de tradicions populars, núm. 6). ISBN 8495559293.
* Verdaguer, Jacint. Canigó. Vol. II. Barcelona: Proa, 2003.
# La Tallada d'Empordà

* Aquesta pàgina conté fragments escrits en català genuí, anteriors a la normativa de Pompeu Fabra. Es reprodueix la font original per preservar-ne el significat íntegre i no desvirtuar-la. Podria semblar que hi ha errors ortogràfics que en realitat no ho són.
La Tallada d'Empordà és un municipi de la comarca del Baix Empordà, anomenat la Tallada fins el 1984. Té quatre nuclis de població o pobles: Canet de la Tallada, Maranyà, Tor i la vila amb el mateix nom del municipi, la Tallada d'Empordà.

## Citacions

* Sort que [...] s'ha llençat amb entusiasme la revitalització de l'Empordanet, un centre polivalent [...] És possible que la presencia d'aquest acollidor local permeti que la gent de la Tallada, oberta i amb bon nivell cultural, s'interessi per tot i faci política [...] i també, és clar, dels seus agregats de Canet, Tor i Maranyà, tots en aquest fèrtil territori disposat a l'interfluvi de formes arrodonides estès entre el Ter i el Fluvià...
       «La Tallada d'Empordà» a Pobles de Catalunya, 1992. — Francesc Gurri Serra

## Dites populars
### La Tallada

* A la Tallada, totes les dones són garrelles. I la gent del poble contesta: «Senyal que sóm poncelles».

### Tor

* El pare que tinga filles i no les estime gaire, que les case a Tor, a Albons o a Bellcaire.
* Per Sant Jaume, festa a Albons, per Sant Joan, a Bellcaire; per Sant Climent, a Tor; Santa Màxima, a l'Escala.

## Referències

* ↑ Gurri, 1992, p. 129.
* ↑ Vila i Medinyà, 2010, p. 486,495.
* ↑ Parés i Puntas, 1999.

## Bibliografia

* Gurri, Francesc. Pobles de Catalunya. Barcelona: Publicacions de l'Abadia de Montserrat, 1992. ISBN 8478265333.
* Vila i Medinyà, Pep «Un recull de modismes empordanesos recollits pel folklorista reusenc Cels Gomis Mestres (Figueres, 1883)». Annals de l'Institut d'Estudis Empordanesos, 41, (2010). DOI: 10.2436/20.8010.01.46 [Consulta: 1544602003].

## Enllaços externs

* Lloc web oficial de l'Ajuntament
# La Torre d'Elna

La Torre d'Elna o la Torre del Bisbe (oficialment i en francès Latour-Bas-Elne) és una vila i municipi del Rosselló i comuna francesa dels Pirineus Orientals.

## Corrandes

* Les minyones de La Torre, / són petites i ballen bé, / tenen la panxa arrufida, / com la manxa d'un ferrer!(català arcaic)
       Les minyones de Tuhir.

## Referències

* ↑ Gual, 1973, p. 44.

## Bibliografia

* Gual, Raymond «Chansons Populaires Catalanes (2a sèrie)». Terra Nostra, 9, (1973).

## Enllaços externs

* la mairie de Latour-Bas-Elne - Lloc web oficial
# La Vall de Bianya

La Vall de Bianya, també anomenat simplement Bianya, és un municipi de la Garrotxa, a les Comarques Gironines.

## Dites populars
### La Canya

* Els de La Canya mai arribaran a ser bastó.

## Referències

* ↑ Pujiula, Jordi «Dites, refranys i malnoms dels pobles de la Garrotxa». Annals del Patronat d'Estudis Històrics d'Olot i Comarca, Núm. 23, (2012), pàg. 93-132.

## Enllaços externs

* La Vall de Bianya - Lloc web oficial
# La Tomasa

La Tomasa és la campana major i la més popular de la Catedral de Barcelona, seu de l'arquebisbat de Barcelona. Fosa inicialment el segle XVI, l'actual (refosa el 1758) té un pes de 2.241 quilograms i toca amb la funció d'anunciar la presa de possessió i la defunció dels canonges.

## Citacions

* Crist venç, Crist regna, Crist impera, Crist ens lliuri de tota mala tempesta. Fugiu dels enemics, venceu el lleó de Judes, del llinatge de David. Dedicada a Déu omnipotent i misericordós, a la Santíssima Verge Maria i a Sant Tomàs de Canterbury. L'any 1539 Francesc de Franch, ardiaca de Santa Maria del Mar i canonge de la Catedral de Barcelona finançà la fosa d'aquest bronze. Fou refet major l'any 1576 dels fons del cabildo. Però el primer dia de les nones de març (7 de març) de 1758 es va clivellar per accident i fou refet a càrrec del càrrec del capítol de les nones de juliol (7 de juliol) del mateix any, fet més sumptuós, i més gran, tot estant la seu apostòlica vacant per la mort de Benet XIV pontífex màxim i regnant a Espanya Ferran VI.
    (en llatí) CHRISTVS VINCIT CHR REGNAT CHR IMPERAT CHR AB OMNI MALA TEMPESTATE NOS DEFENDAT FVGITE PARTES ADVERSE VICIT LEO Đ TRIBV JVDA RADIX DAVID # " / "D. O. M. SS. V. MARIE ET S. THOME CANI ANNO DNI M D XXXIX FRANS DE FRANCH ARCHÍD. A. MARÍ. ET CANONE ECCLESIE BARCHIN. SVO ÆRE CONFLARI FECIT. # " / "REFECTITE LAXIT AD MM R. CAPM D. S.Æ ECLE. ANNO M D LXXVI. PRÍDÍE VERO NONAS MARTÍÍ MDCCLVIII CASV FRACTA DE CAPM NONIS JVLII EJVSDE ANNI # " / "FABRICE SVMPTIBVS AMPLIORE FVSA AMPLÍORÍ FORMA RENOVARI CVRAVIT. SEDE APOSTOLICA VACANTE PER MORTEM BENED. XIIII. P. M. ET REGNANTE IN HISPANIA FERDINANDO VI #.
          Inscripció de la campana actual, de 1758.
* Josep Barnola em va fer a Barcelona l'any 1758.
    (en llatí) JOSEPHVS BARNOLA FECIT BARCINONE I758
          Marca de fàbrica a l'interior de la campana.

## Dites populars

* Avui la Tomasa toca per ella mateixa.
* La millor festa de casa és quan toca la Tomasa.

## Referències

* 1 2 Calvete Hernández, Pascual; Bos i Bolós, Josep; Álvaro Muñoz, Mari Carmen; Llop i Bayo, Francesc. «La Tomasa (Déu Omnipotent, Santa Maria i Sant Tomàs de Canterbury) (13)» (en castellà). Campaners.com, 04-07-2017. Arxivat de l'original el 1459808606. [Consulta: 6 juliol 2017].
* 1 2 Amades, 1982, p. 253.
* ↑ Cornet y Mas, 1863, p. 97.

## Bibliografia

* Amades, Joan. Costumari català : el curs de l'any (en català). Vol. I. Hivern. Barcelona: Salvat, 1982. ISBN 84-345-3673-0.
* Cornet y Mas, D. Cayetano. Guía y añalejo perpétuo de Barcelona (en castellà). Barcelona: Librería de el Plus Ultra, 1863.
# La Torre de Cabdella

La Torre de Cabdella és un poble i municipi de la comarca del Pallars Jussà.

## Dites populars
### Envall

* Gent d'Envall, gent del carall.

## Referències

* ↑ Coll i Martí, Josep «Refranys geogràfics al Pallars». Butlletí interior de la Societat d'Onomàstica, Núm. 13, (1983), pàg. 71-75 [Consulta: 19 octubre 2015].$^{[Enllaçnoactiu]}$
# La Torre de l'Espanyol

La Torre de l'Espanyol és un municipi de la comarca de la Ribera d'Ebre.

## Dites populars

* A la Torre són raboses, a Vinebre caragols, a La Figuera són llépols i a Cabassers bocamolls.
* A Vinebre fan canyissos i a la Torre fan sabó, a Garcia fan cabestres per tots els burros d'Ascó.
* Les noies de la Torre filen en una cadira; i en ves de filar el cànim filen los pèls de la figa.
* Mare, mare, mare, tres pobles vec jo: la Torre, Vinebre i la vila d'Ascó.

## Referències

* 1 2 Cid i Català, Josep «Corrandes de l'Ebre (3)». Miscel·lània del Centre d'Estudis de la Ribera d'Ebre, Núm. 7, (1989), pàg. 59–68. ISSN: 2385-4308.
* 1 2 Cid i Català, Josep «Corrandes de l'Ebre (4)». Miscel·lània del Centre d'Estudis de la Ribera d'Ebre, Núm. 8, (1991), pàg. 73–96. ISSN: 2385-4308.

## Enllaços externs

* La Torre de l'Espanyol - Lloc web oficial
# La Vall d'Uixó

La Vall d'Uixó, també anomenada com a Vall-llarga, la Vall del Duc o la Vall, és un municipi i vila de la comarca de la Plana Baixa, al País Valencià.

## Citacions

* En un vall rodejat de muntanyes / una vila en la falda s'estén / és la Vall, nostra pàtria beneita, / d'Espadà en la serra, al començ.
          Himne de la vila.

## Dites populars

* Benifairó baix la creu, La Vall en una costera, Fondeguilla en un barranc, Faura baix la garrofera.
* Cosa de la Vall, no val un carall.
* De la Vall i bobo?, canta-li un trovo.
* En Artana són sariers; en la Vall espardenyers; en Eslida, taponers, i en Tales, dolçainers.
* En la Vall, el que té un burret, va a cavall: i el qui en té i el ven, ell s'entén.
* En la Vall són de carall.
* En Onda la claven fonda, en Betxí fins al florí, en Tales fins a les gales, en La Vall pel tall, en Vila-real fins al final, i a Borriana, per on ens dona la gana.
* En Sogorb tots són beatos, en Castelló lliberals, en Vila-rel són carlistes, i en la Vall, republicans.
* Fondeguilla en un barranc, la Vall en una costera, Xilxes baix lo camí ral i Moncofa la granotera.
* Fondeguilla, en un barranc; la Vall en una costera; més val un tros de la Vall, que Fondeguilla sensera.
* Gent de la Vall mengen figa i caguen all.
* Per saber festegar ningú com els de la Vall, que es posen capa i sombrero i es muden de dalt a baix.
* Si vas a Uixó, de nit al montó.

## Referències

* 1 2 3 4 5 6 7 8 9 10 11 12 13 14 Gargallo i Gregori, José. «El Refranyer: Dites, refranys i maneres de dir». L'autor, 2010-. [Consulta: 29 setembre 2024].

## Enllaços externs

* l'Ajuntament de la Vall d'Uixó - Lloc web oficial
# La Vall d'en Bas

La Vall d'en Bas és un municipi de la comarca de la Garrotxa, a les Comarques Gironines.

## Dites populars
### Mallol

* Al Mallol, de bruixes n'hi ha un vol. A Sant Privat, de bruixes n'hi ha un cabassat.
    (var.) Al Mallol de bruixes n'hi ha un vol; a Sant Privat, de bruixes n'hi ha un braçat.
* Al Mallol, n'hi ha tot un volt, i a Sant Privat n'hi ha un braçat.
* Com les patates del Mallol... vermelles per fora i peludes a tot vol.
* Si voleu ballar corrandes, aneu-hi cap al Mallol, que les ballen a les fosques i cauen de cul al perol.
    (var.) Si voleu ballar corrandes, aneu-hi, allà al Mallol, que les ballen a les fosques i cada u balla com vol.

### Joanetes

* A Joanetes fan caguetes.
* A Joanetes, sol per a les sargantanes.

### Puigpardines

* A Puigpardines, de noies les més fines.
* A Puigpardines fan veixines.

### Els Hostalets d'en Bas

* Hostalets, vaques i mècs.

## Referències

* 1 2 3 4 5 6 7 8 9 10 11 Pujiula, Jordi «Dites, refranys i malnoms dels pobles de la Garrotxa». Annals del Patronat d'Estudis Històrics d'Olot i Comarca, Núm. 23, (2012), pàg. 93-132.

## Enllaços externs

* La Vall d'en Bas - Lloc web oficial
# La Sénia

La Sénia és un municipi de la comarca del Montsià.

## Dites populars

* Seniencs, mascarats.

## Cançons populars

* A Ulldecona els falducs, a Alcanar la fava clara, a la Sénia els mascarats i a Rossell la gitanada.

## Referències

* 1 2 Aragonés Salvat, Albert «Noms i malnoms gentilicis del Baix Ebre i del Montsià» (PDF). Butlletí Interior de la Societat Onomàstica, Núm. 79, (1997), pàg. 12-37 [Consulta: 26 setembre 2015].

## Enllaços externs

* l'Ajuntament de La Senia - Lloc web oficial
# Olga Xirinacs Díaz

Olga Xirinacs Díaz (Tarragona, 11 de maig de 1936) és una escriptora i professora de piano catalana.

## Citacions
### Música de cambra (1995)

* La vida transcorre sense que ens adonem de les pròpies limitacions, i això ens ajuda a subsistir. Ens enganya i volem ser enganyats.
* Per què als col·legis no ensenyen els nens i nenes a ben comprar als mercats?
* S'ha d'acceptar el que es troba, però s'ha de treballar el que falta.
* Les paraules ens faran un pont lluminós que s'alçarà per sobre nostre i seran la supervivència. Els poetes que ens han precedit ens han fet hereus d'aquesta llum.

## Referències

* 1 2 3 4 Palou, Jordi; Soler, Miquel. «Olga Xirinacs Díaz». Minimàlia. Xarxa de mots, 2007-2019. [Consulta: 2 octubre 2024].
* 1 2 3 4 Xirinacs, 1995.

## Bibliografia

* Xirinacs, Olga. Música de cambra. [Barcelona]: Destino, 1995 (El Trident ; 41). ISBN 8423326039.

## Enllaços externs

* Blog oficial d'Olga Xirinacs
# Oli

L'oli és un líquid espès extret d'animals o vegetals usat per greixar màquines o amanir aliments.

## Dites populars

* A Argentona venen oli, a Cabrera venen sal, a Dosrius venen vinagre i a Òrrius fan l'enciam.
    (var.) A Sant Celoni venen oli, a Cardona venen sal, a Sant Feliu el vinagre i a Caldes fan l'enciam.
* Aigua per la Mare de Déu d'Agost, treu oli i aigua al most.
* Amb oli a les piques, les cases són riques.
* Barca aturada no guanya oli.
* De dia va madona, i de nits crema s'oli.
* De les marietes se'n fa un oli que cura els dolors reumàtics.
* Després d'una festa major, una sopa amb oli.
    (var.) Després d'una festa major, pa de sègol amb oli.
* El peix ha de nadar tres vegades: en aigua, en vi i en oli.
* Flor en abril, oli en el setrill.
* L'aigua d'agost, tot oli i tot most.
* L'oli gelat vol el setrill molt foradat.
* L'oli sempre va damunt.
    (var.) La veritat sura com l'oli.
    (var.) La veritat fa com l'oli, que sempre sura.
* La lletugeta va mal, sense oli, vinagre, pebre i sal.
* Massa oli a la plata, cou al coll i a la butxaca.
* Oli, vi i amic, l'antic.
* Oli gros, amb poc hi ha bon mos.
* Pa calent, amb oli és menys dolent.
* Pel mal de costat, oli de llangardaix.
* Per a saber, s'ha de cremar oli.
* Per Sant Bartomeu, oli al gresol poseu.
* Per Sant Llop, oli pertot.
* Per Santa Caterina, l'oli és a l'oliva.
* Qui aigua detura, oli mesura.
* Qui cull l'oliva abans del gener, deixa l'oli a l'oliver.
* Qui oli maneja (o mesura), els dits se n'unta
    (var.) Qui oli remena, les mans se n'unta.
* Qui té la paella pel mànec, fa anar l'oli allà on vol.
* Qui vessa una gota d'oli té set anys de purgatori.
    (var.) Vessar una gota d'oli és pecat: té set anys de purgatori.
* Roín oli, sap a pega.
* Si vols tenir oli vell, guarda (o no vessis) el del sitrell.
* Tu pagaràs, peix menut, l'oli que t'has begut.

## Referències

* 1 2 3 4 5 6 Parés i Puntas, 1999.
* ↑ Gargallo i Gregori, José. «El Refranyer: Dites, refranys i maneres de dir». L'autor, 2010-. [Consulta: 6 octubre 2024].
* 1 2 3 4 5 6 7 8 9 10 11 12 13 14 15 16 17 18 19 20 Alcover, Antoni M.; Moll, Francesc de B. «Oli». A: Diccionari català-valencià-balear. Barcelona: IEC, 2002.
* 1 2 3 4 5 6 7 8 9 Cinc mil refranys catalans i frases fetes populars, 1965.
* ↑ Gisbert, Adolf. «Refranyer temàtic» (PDF). Godella: Oficina Municipal d'Ús i Promoció del Valencià, 2011. Arxivat de l'original el 1341266181. [Consulta: 9 juny 2012].

## Bibliografia

* Cinc mil refranys catalans i frases fetes populars (en català). Barcelona: Millà, 1965 (Biblioteca popular catalana vell i nou ; 3). ISBN 8473040082.
* Parés i Puntas, Anna. Tots els refranys catalans (en català). Barcelona: Edicions 62, 1999. ISBN 842974519X.
# Olive Schreiner

Olive Schreiner (Wittebergen Reserve, Cape Colony, 24 de març de 1855 – Wynberg, Sud-Àfrica, 11 de desembre de 1920) fou una escriptora i pacifista sud-africana.

## Citacions

* És quan la guerra arriba a la teva pròpia terra que l'autèntic horror se't mostra.
    (en anglès) It's when war comes to your own land that its full horror bursts on you.
       Carta a Havelock Ellis.
* La guerra extreu tot allò més vil del cor humà.
    (en anglès) War draws out all that is basest in the human heart.
       Carta a Emily Hobhouse.
* Si no t'adaptes a la societat, sempre has de lluitar contra ella. Sense descans.
    (en anglès) If you won't conform to society you must always fight it. No rest.
       Correspondència, febrer de 1890.

### The Story of an African Farm (1883)

* Si l'ocell li agrada la seva gàbia, li agrada el seu pinso i no l'abandona, per què tancar la porta amb tanta prudència?
    (en anglès) If the bird does like its cage, and does like its sugar and will not leave it, why keep the door so very carefully shut?
       The Story of an African Farm. Part 2, cap. IV.
* És meravellós ser una dona, però qualsevol home dóna gràcies al Senyor fervorosament per no ser-ne una.
    (en anglès) It is delightful to be a woman; but every man thanks the Lord devoutly that he isn’t one.
       The Story of an African Farm. Part 2, cap. IV.
* La vida està feta de petites coses com un cos està fet de cèl·lules.
    (en anglès) Life is made up of small things, as a body is built up of cells.
       The Story of an African Farm. Part 2, cap. VI.

## Referències

* 1 2 3 4 5 6 Stewart, 2005.

## Bibliografia

* Stewart, Julia. Stewart's quotable African women. Johannesburg: Penguin Books, 2005. ISBN 9780143024866.
# Olesa de Montserrat

Olesa de Montserrat és un municipi de la comarca del Baix Llobregat.

## Dites populars

* A Olesa, bona gent i bon oli.
* A Terrassa, mala raça; a Sabadell, mala pell; a Esparreguera, són dimonis, i a Olesa, mala gent.
* Déu et faci ençà i enllà cort la barca d'Olesa.
* No pot ésser alcalde d'Olesa un que no hagi pegat mal a la dona.
* Per Sant Pere és festa a Abrera, per Sant Joan, a Olesa la fan, i després a Esparreguera.

## Referències

* 1 2 Cinc mil refranys catalans i frases fetes, populars, 1965.
* ↑ Pàmies i Riudor, Víctor. «Sabadell». Paremiologia tòpica. l'autor, cop. 2010. Arxivat de l'original el 1398105315. [Consulta: 26 setembre 2013].
* 1 2 3 Amades, desembre 1937.
* ↑ Gargallo i Gregori, José. «El Refranyer: Dites, refranys i maneres de dir». L'autor, 2010-. [Consulta: 25 setembre 2024].

## Bibliografia

* Amades, Joan «Refranys geogràfics». Butlletí del Centre Excursionista de Catalunya, Vol. 47, núm. 509, (desembre 1937), pàg. 238-243 [Consulta: 8 març 2014].
* Cinc mil refranys catalans i frases fetes populars (en català). Barcelona: Millà, 1965 (Biblioteca popular catalana vell i nou ; 3). ISBN 8473040082.

## Enllaços externs

* Olesa de Montserrat - Lloc web oficial
# Oli d'oliva

L'oli d'oliva és un líquid oliós, límpid i transparent, d’olor i tast característics, de color verd groguenc a groc clar, extret dels fruits madurs de l'olivera.

## Dites populars

* Carn de ploma, peix d'espina i oli d'oliva.
* La millor medecina, l'oli d'oliva.
* Llenya, d'alzina; vi, de sarment; oli, d'oliva; pa, de forment.
* Oli d'oliva, tot mal esquiva.
    (var.) Oli d'oliva tot mal esquiva, oli de Sant Bernat tot mal cura i ha curat.
* Pels mals del ronyó, l'oli d'oliva és el millor.

## Referències

* 1 2 3 Pàmies, Victor (cur.). «Oliva i olivera». Refranyer Temàtic, 08-11-2010. Arxivat de l'original el 1446827833. [Consulta: 12 setembre 2024].
* 1 2 Alcover, Antoni M.; Moll, Francesc de B. «Oli d'oliva». A: Diccionari català-valencià-balear. Barcelona: IEC, 2002.
* ↑ Cinc mil refranys catalans i frases fetes populars, 1965.
# Oliana

Oliana és una vila i municipi, situat a la part sud de la comarca de l'Alt Urgell, que s'estén entre l'esquerra del riu Segre, entre la serra de Turp i el congost dels Espluvins.

## Dites populars

* A Oliana carden llana.
* A Oliana filen llana, a Nargó filen cotó; molt més val a Peramola, que mengen carn de moltó.
    (var.) A Oliana enfilen llana, a Tragó enfilen cotó i a Peramola apedreguen el rector.
* A Oliana, travessers.
          Per la seva fama de busca-raons i de baralla.
* Olianesos, mal entesos.
* Sant Ermengol va riu avall; deixeu-lo anar, que al pont d'Oliana s'aturarà.

## Cançons populars

* A Oliana diu que llauren, / Tiurana tenen el jou, / Peramola la clavilla, / los mossos de Castellnou.

## Referències

* 1 2 3 4 5 Parés i Puntas, 1999, p. 477-524.
* 1 2 3 4 5 6 Amades, 2001, p. 54.
* ↑ Pàmies, Victor. «Oliana». Paremiologia tòpica. L'autor. [Consulta: 21 gener 2019].

## Bibliografia

* Amades, Joan. Geografia popular (Ed. facsímil) (en català). Barcelona: Edicions El Mèdol, 2001 (Biblioteca de tradicions populars, núm. 6). ISBN 8495559293.
* Parés i Puntas, Anna. Tots els refranys catalans (en català). Barcelona: Edicions 62, 1999. ISBN 842974519X.

## Enllaços externs

* Web oficial de l'Ajuntament d'Oliana
# Oliana Molls

Oliana Molls és una sèrie de televisió juvenil de Televisió de Catalunya, emesa entre el 7 de novembre de 1985 i el 30 de maig de 1987.

## Citacions

* Aqui hi ha pela, nen!
       Cançó d'obertura de la segona temporada.
* Aquesta nit la bola tornarà a ser meva. I us farè xixina!
       Cap. 17. — Cunèpiles
          Sovint el personatge feia servir la mateixa expressió "Et farè xixina", quan perseguia l'Oliana Molls.

## Referències

* 1 2 Montserrat; Paloma, 2024.

## Bibliografia

* Montserrat, Mònica; Paloma, David. Me l'imaginava més gran : i altres frases mítiques de les sèries catalanes. Barcelona: Rosa dels Vents, 2024. ISBN 9788419259882.
# Oliver Tambo

Oliver Reginald Tambo (Nkantolo, Bizana, 27 d'octubre de 1917 — Johannesburg, 24 d'abril de 1993) fou un polític sud-africà, militant de la causa anti-apartheid i president del Congrés Nacional Africà (ANC).

## Citacions

* La discriminació racial, el poder econòmic de Sud-àfrica, la seva opressió i explotació dels negres, és part integrant de la mateixa cosa.
    (en anglès) Racial discrimination, South Africa's economic power, its oppression and exploitation of all the black peoples, are part and parcel of the same thing.
       Statement at the meeting of the Special Political Committee of the General Assembly (Nova York), 29 d'octubre de 1963.
* Creiem que el món, també, pot eradicar l'apartheid. En primer lloc, atacant l'economia de Sud-àfrica.
    (en anglès) We believe that the world, too, can destroy apartheid, firstly by striking at the economy of South Africa.
       Statement at the meeting of the Special Political Committee of the General Assembly (Nova York), 29 d'octubre de 1963.
* Feu inviable l'apartheid! Feu ingovernable Sud-àfrica! Prepareu les condicions per a la presa del poder pel poble!
    (en anglès) Make Apartheid Unworkable! Make South Africa Ungovernable! Prepare the Conditions for the Seizure of Power by the People!
       Discurs d'Oliver Tambo a Radio Freedom, 22 de juliol de 1985.
* Tenim una visió d'una Sud-àfrica on els blanc i els negres puguin viure i treballar junts amb les mateixes condicions de pau i prosperitat.
    (en anglès) We have a vision of a South Africa in which black and white shall live and work together as equals in conditions of peace and prosperity.
       Discurs a la Universitat de Georgetown (Washington DC), 27 de gener de 1987.

## Referències

* 1 2 «Statement at the meeting of the Special Political Committee of the General Assembly». African National Congress. Arxivat de l'original el 1505514057. [Consulta: 10 abril 2017].
* ↑ «Address by Oliver Tambo to the Nation on Radio Freedom, 22 July 1985». South African History Online, 13 cotubre 2011. Arxivat de l'original el 1495095048. [Consulta: 10 abril 2017].
* ↑ «Speech by Oliver Tambo at Georgetown University». African National Congress. Arxivat de l'original el 1522059744. [Consulta: 10 abril 2017].